b'\n_START_ARTICLE_\nSo\xc4\x8di (Gregor\xc4\x8di\xc4\x8d)\n_START_PARAGRAPH_\nSo\xc4\x8di je pesnitev primorskega pesnika in duhovnika Simona Gregor\xc4\x8di\xc4\x8da (1844-1906), posve\xc4\x8dena reki So\xc4\x8di. Napisal jo je leta 1879, ko je bila objavljena v Stritarjevem Zvonu. V pesmi marsikdo vidi pesnikovo vizijo 1. svetovne vojne in so\xc5\xa1kih bitk, vendar je \xc5\xbee Anton Slodnjak menil, da je \xc5\xa1lo za starej\xc5\xa1o zamisel, ki jo je pesnik ubesedil kot odziv na ustanovitev Italie irredente leta 1878. Pesem se je v rokopisu sprva kon\xc4\x8dala celo z verzoma: \xc2\xbbna zemlji tvoji tujcev tropi / naj ne dob\xc3\xb3do ni \xe2\x80\x93 gr\xc3\xb3bov!\xc2\xab, ki ju je pesnik pred objavo pre\xc4\x8drtal, saj je odrekanje pravice do groba v zahodni civilizaciji nesprejemljivo. Pesem je enokiti\xc4\x8dna ali brezkiti\xc4\x8dna.'